
E L Ő T E R J E S Z T É S

Sülysáp Város Önkormányzata Képviselő-testületének

2017. december 14-én tartandó munkaterv szerinti ülésére

2. napirendhez

Tárgy: Helyi értéktár bizottság 2017. év II. félévi beszámolója
Tisztelt Képviselő-testület!

A Képviselő-testület, a magyar nemzeti értékekről és a hungarikumokról szóló 2012. évi XXX. törvény (a továbbiakban: törvény) rendelkezései szerint, a 115/2014. (IX. 18.) ÖKT határozatával létrehozta a Települési Értéktár Bizottságot, amely szervezi a településen fellelhető nemzeti értékek azonosítását, létrehozza a településen fellelhető nemzeti értékek adatait tartalmazó gyűjteményt és megküldi azt a megyei értéktárba.
A magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet 3. § (1) c) pontja alapján félévente, legkésőbb a félévet követő hónap utolsó napjáig beszámol tevékenységéről a helyi önkormányzat képviselő-testületének.
Kérem a Települési Értéktár Bizottság beszámolójának szíves megtárgyalását és elfogadását.

…/2017. (XII. 14.) ÖKT határozati javaslat

Sülysáp Város Önkormányzatának Képviselő-testülete a magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet 3. § (1) c) pontja alapján a Sülysápi Települési Értéktár Bizottság 2017. év II. félévi munkájáról szóló beszámolót – megköszönve a Bizottság munkáját – elfogadja.
Határidő: azonnal

Felelős: a bizottság elnöke

Sülysáp, 2017. december 7.

Horinka László s.k.


polgármester
Beszámoló a Sülysápi Települési Értéktár Bizottság

2017. év II. félévi beszámolója
Tisztelt Képviselő-testület!

Értéktár Bizottságunk ebben a félévben is folytatta értékmegőrző munkáját. 

· Sülysápi „mackós, halas” gazdanap és szüreti vigasság alkalomra egy igazi szüreti sátorral készültünk, ahová a szőlő gondozásához szükséges eszközökön kívül vittünk 100 kg szőlőt is. A sátrunkhoz érkező gyerekek, felnőttek az oda készített szőlődarálóval ledarálhatták a szőlőt, majd a szőlőprésben mustot „sutulhattak” maguknak. A sátrunk kiegészítője volt még egy kis fotó tárlat, ahol régi idők szüreteit mutattuk be.

· Ebben a félévben is folytattuk gyűjtő munkánkat egyrészt Hevesy Györggyel kapcsolatban, másrészt városunk régi képeslapgyűjteményét bővítettük néhány eredeti darabbal. 

· Lassan készül az Értéktárunkat bemutató honlap is.

· Az év vége idén is mozgalmasnak ígérkezik. A MTV1-es csatornától kerestek meg bennünket, azzal a kéréssel, hogy a városunkban fennmaradt újévi szokásokat, hagyományokat szeretnék megörökíteni. Ez a műsor már január 1-én adásba is kerülne. Jelenleg a szervezési munkák folynak

Abban a tudatban folytatjuk munkánkat, hogy örökségünk a jövőnk alapja.

Sülysáp, 2017. november 30.

Zemen Pálné

az Értéktár Bizottság elnöke

